recursal/SuperWikiNEXT-32B huggingface dataset:
YA Dato' **Wan Ahmad Farid Wan Salleh** (61 tahun), adalah bekas ahli politik UMNO dari Terengganu, Malaysia. Beliau dilantik sebagai Senator dan kemudian dilantik sebagai Timbalan Menteri Dalam Negeri mulai Mac 2008. Menteri Dalam Negeri ketika itu ialah Syed Hamid Albar. Jawatan Senatornya disambung dan meletak jawatan kerana menjadi calon BN dari UMNO dalam Pilihan raya kecil Kuala Terengganu 2009. Apabila kalah dalam pilihan raya kecil, maka kelayakan beliau menjadi Senator sudah habis. Tidak ada penggal ketiga bagi seseorang Senator. Beliau bersara dari politik pada bulan Mac 2013, dan kemudian meneruskan kerjayanya sebagai seorang peguamcara di Kuala Lumpur. Sekarang ini beliau ialah seorang pesuruhjaya kehakiman setelah dilantik pada 16.12.2015. Beliau dilantik sebagai Hakim Mahkamah Tinggi pada 8.8.2019. Sebelum menjawat jawatan Hakim, beliau telah meletakkan jawatan sebagai ahli UMNO.

Biodata
-------

* Dilahirkan pada 13 November 1962
* Tempat lahir di Kuala Terengganu

Pilihan Raya Kecil Kuala Terengganu 2009
----------------------------------------

Dia kalah dalam Pilihan raya kecil Kuala Terengganu 2009 pada 17 Januari 2009 kepada calon PAS, Mohd Abdul Wahid Endut. Datuk Wan Ahmad Farid Wan Salleh hanya mendapat 30,552 undi berbanding Wahid Endut mendapat 32,883 undi. Seorang lagi calon iaitu Azharudin Mamat @ Adam, yang merupakan calon Bebas hanya mendapat 193 undi.Pilihan raya kecil itu diadakan berikutan kematian ahli parlimennya Datuk Razali Ismail (UMNO/Barisan Nasional).

Rujukan
-------

1. ↑  Apa jadi dengan Awang Adek?
2. ↑  Biodata Hakim
3. ↑  Biodata
***Madrasah Nurul Hidayah*** **(bererti cahaya petunjuk) telah diasaskan oleh Ustaz Mohamad Zainol Arifin pada tahun 1987 dan dikenali dengan nama Pondok Tembak. Lokasi pondok ini terletak di Kuala Ketil, Baling. Pelajar yang menuntut di sini ketika pondok ini mula dibina dianggarkan dalam 100 orang.**

**Madrasah Nurul Hidayah** yang wujud pada hari ini merupakan sebuah pusat Pengajian Islam yang masih mengekalkan sistem Pondok yang bersesuaian dengan keadaan semasa Kewujudannya adalah berdasarkan kesedaran dan inisiatif penduduk setempat yang mahu melihat para remaja tidak ketinggalan dalam pendidikan agama.

Bermula dari usaha kecil dengan mengambil para remaja yang tidak bersekolah, kelas pengajian pertama diadakan di Surau Kampung Tembak B pada permulaan tahun 1986, Guru-guru yang bertugas ketika itu adalah terdiri dari sukarelawan penduduk setempat. Beberapa bulan kemudian kelas pengajian ini berpindah ke sebuah rumah di kampung Tembak A.

Madrasah Nurul Hidayah mula dibina dan dijadikan tapak tetap setelah Tuan Imam Kampung Tembak mewakafkan setengah relong tanah, pembinaannya secara gotong royong. Dengan berkat kesungguhan dan sumbangan orang ramai, banggunan yang separa siap dapat memulakan pengajian pada tahun 1987.

Namun dalam arus perdana dengan keadaan pelajar yang makin bertambah pada tahun 1995 pihak madrasah membeli sebidang tanah bendang terbiar ditepi jalan lebih kurang 3 relong dan pada tahun 1995 tapak ini mula ditambak sedikit demi sedikit. Pada tahun 2008 Komplek Madrasah Nurul Hidayah Pondok Pengajian mula dibina, komplek yang dicadang ini mempunyai pejabat pentadbiran, bilik guru, perpustakaan, musalla dan kelas pengajian. Pada tahun 2014 komplek pendidikan ini yang separa siap memula pengajiannya yang berpindah dari banggunan lama. Banggunan lama dijadikan sepenuhnya penempatan muslimat. Pada bulan Ogos 2016 pula pejabat dan urusan pentadbiran dipindahkan disini.

Melihat pada banggunan yang masih siap ditambah dengan kos yang sentiasa meningkat pihak Madrasah amat memerlukan sumbangan dan sokongan untuk urusan pengurusan pentadbiran serta pembangunan agar dapat berdiri megah dan jayanya sepanjang zaman.
**Pilihan raya kecil Ampang Jaya** diadakan pada 28 Januari 1989 di kawasan parlimen baru, Ampang Jaya, Selangor, Malaysia. Ampang Jaya merupakan kawasan pinggir bandar Ampang dan Cheras dan ramai setinggan Melayu mendiami kawasan ini.

Latar belakang
--------------

Pilihan raya kecil ini merupakan pilihan raya kecil ke-3 selepas Johor Bharu dan Batu Pahat, selepas UMNO diharamkan pada 1988. Secara tidak langsung pilihan raya kecil Ampang Jaya menguji kekuatan sebenar UMNO Baru / Team Wawasan dengan Parti Semangat 46 (Team B). Ramai tokoh veteran UMNO menyertai Parti Semangat 46 atau tidak menyertai semula UMNO. 

Sebelum ini kawasan Ampang termasuk dalam parlimen Hulu Langat. Apabila SPR membuat persempadanan semula di seluruh negara, Ampang Jaya lebih pesat membangun, ramai penduduk dan padat memerlukan perhatian khusus daripada kerajaan tempatan. Majlis Perbandaran Ampang Jaya telah ditubuhkan.

Keputusan
---------

Harun Idris dicalonkan oleh Parti Semangat 46 untuk bertanding di parlimen Ampang Jaya pada hari Sabtu, 28 Januari 1989. 

Barisan Nasional memutuskan meletakkan Ong Tee Keat dari MCA untuk bertanding di Ampang Jaya. Ong Tee Keat boleh berbahasa Melayu dengan baik, muda dan boleh menjadi pemimpin berwibawa pada masa depan. 

Parti PAS menjadi sekutu Parti Semangat 46 untuk membentuk Angkatan Perpaduan Ummah. Dalam kempen di Kampung Ampang Campuran, Mohamad Sabu dari PAS telah berkempen habis-habisan dan mendedahkan 'rahsia peribadi' Anwar Ibrahim dari Team A / Team Wawasan.

Ong Tee Keat telah menang besar dan Harun Idris tewas. Parti Semangat 46 terlepas peluang untuk membuktikan kewibawaan Tengku Razaleigh Hamzah dan veteran-veteran UMNO yang melompat parti.

Pilihan raya kecil Parlimen Ampang Jaya 1989| Parti | Calon | Undian | % | ±% |
| --- | --- | --- | --- | --- |
|  | Semangat 46 | Harun Idris |  |  | - |
|  | BN - MCA  | Ong Tee Kiat |  |  | - |
| **Majoriti** |  |  | - |
| **Peratusan mengundi** |  |  | - |
***Longkai*** ialah filem aksi jenayah Malaysia 2013. Filem ini merupakan filem aksi kedua arahan Hashim Rejab selepas filem *Budak Pailang* pada tahun 2012. Dibintangi Faizal Hussein, Erra Fazira, Niezam Zaidi dan Wawa Zainal.

Sinopsis
--------

Longkai mengisahkan geng longkai (pemandu trak tunda) yang sering berebut untuk mendapatkan pelanggan di jalan raya. Eddie dan Bada adalah adik-beradik yang bekerja sebagai longkai.

Mereka berdua akan menghantar kenderaan yang ditarik ke bengkel Rima, seorang wanita berjiwa kental dan lasak. Dalam diam Rima menaruh hati pada Bada walaupun Bada tidak pernah tahu perasaan yang disimpan Rima terhadapnya.

Mojo dan Bayam adalah musuh kepada Eddie dan Bada sejak dulu akibat perebutan bisnes longkai mereka. Mojo lebih rela mati daripada bekerjasama dengan mereka. Namun, adik perempuannya Suraya sengaja menempa bahaya kerana dia dan Eddie menjalinkan hubungan cinta dalam diam.

Selain itu, Zarina yang sering mengunjungi bengkel Rima membuatkan hubungan Eddie dan Bada renggang hingga membuatkan Rima mengesyaki apakah sebab sebenarnya Zarina muncul dalam hidup Bada secara tiba-tiba. Kemesraan Zarina dan Bada juga mengundang cemburu Rima.

Mojo pula semakin hari semakin berdendam kerana setiap projek jahatnya tergendala disebabkan geng Eddie. Mojo akhirnya meminta bantuan Naga, seorang taiko terkenal di ibu kota untuk membalas dendam kepada geng Eddie dalam masa sama Naga juga pernah mempunyai sejarah hitam dan berdendam dengan Bada. Naga juga mengambil kesempatan untuk membalas dendamnya terhadap Bada.

Pelakon
-------

* Faizal Hussein sebagai Bada, pemandu Longkai berpengalaman dana bapa kandung Eddie
* Erra Fazira sebagai Zarina, bekas teman wanita Bada dan ibu kandung Eddie
* Niezam Zaidi sebagai Edika 'Eddie', pemandu Longkai II yang bekerja dgn Rima dan anak kandung Bada dan Zarina
* Wawa Zainal sebagai Suraya, adik kedua Mojo yang terjebak masalah Mojo-Eddie
* Along Eyzendy sebagai Mojo, pesaing Bada dan Eddie selain pencuri kereta, perosak
* Zul Handy Black sebagai Naga, Ketua Samseng dan Sindiket curi Kereta dan musuh Bada
* Dira Abu Zahar sebagai Rima, pemilik bengkel kemudian menjadi isteri Bada
* Mikail Andre sebagai Bayam
* Black Hanifah sebagai Ketum
* Epy Kodiang sebagai Mekanik
* Azwan Kombos sebagai Bada Remaja
* Atikah Suhaime sebagai Zarina Remaja
* Pierre Andre sebagai Mubarak
* Fadzil Zahari sebagai Pemandu Teksi
* Man Raja Lawak sebagai Pemandu 1
* Adibah Yunus sebagai Pemandu 2
* Dian P. Ramlee sebagai Ibu Zarina
* Lan Zailan sebagai Bapa Tiri Zarina
* Eddy Rauf sebagai Cicak
* Shah Rempit sebagai Pelumba Kereta

Rujukan
-------

1. ↑  Nina Farzuin Mohd Sharom (12 Januari 2013). "Kisah penarik kereta satukan Faizal, Erra dan Niezam". Sinar Harian. Dicapai pada 2 April 2014.

Pautan luar
-----------

* *Longkai*  di Pangkalan Data Filem Internet (IMDb)
**Budak Pailang** merupakan sebuah filem aksi jenayah Malaysia 2012 yang ditayangkan pada 1 November 2012 di Malaysia. Ia diarah oleh Hashim Rejab, mengisahkan jenayah masyarakat seperti kongsi gelap. Ia dikelaskan sebagai 18 dan mula tayang pada 1 November 2012.

Masa tayangan adalah selama 1 jam 30 minit, filem ini diedarkan oleh Metrowealth Pictures.

Sinopsis
--------

Pada suatu hari Badrul telah menyelamatkan seorang gadis iaitu She daripada diganggu oleh sekumpulan samseng jalanan. Disebabkan kejadian tersebut, Badrul mengalami kecederaan dan di situlah bermulanya perkenalan antara Badrul dan She. Sikap Badrul berbeza apabila berada di rumah yang hanya mendiamkan diri dan membiarkan apa sahaja yang dibebelkan oleh maknya tanpa sebarang reaksi. Akibat sudah tidak tahan hidup dalam kemiskinan, Badrul mula melibatkan diri dalam dunia kongsi gelap dan menjadi anak buah kepada Alex, Badrul mulai berubah menjadi mewah dan senang lenang. Sehinggalah Badrul ditangkap dan dimasukkan kedalam sekolah juvana.

Pelakon
-------

* Aeril Zafrel sebagai Badrul
* Wawa Zainal sebagai She
* Niezam Zaidi sebagai Rodi
* Zalif Sidek sebagai Awang
* Epy Kodiang sebagai Achoi
* Zul Suphian sebagai Alex
* Man Rahman sebagai Wandi
* Eddy Rauf sebagai Samseng
* Shah Rempit sebagai Pengedar Dadah
* Aren Yunus sebagai Dani
* Din Wahab sebagai Ayah Badrul
* Maimon Mutalib sebagai Ibu Badrul
* Imuda sebagai Tuan Rumah
* Khaty Azean sebagai Skandal Dani
* Lan Zailan sebagai Ayah She

Lihat juga
----------

* Filem Malaysia tahun 2012

Rujukan
-------

Pautan luar
-----------

* *Budak Pailang*  di Pangkalan Data Filem Internet (IMDb)
* Budak Pailang (Malay)
**Aku Terima Nikahnya** merupakan sebuah filem drama romantik Malaysia 2012 yang ditayangkan pada 11 Oktober 2012 di Malaysia arahan Eyra Rahman.

Sinopsis
--------

Aku Terima Nikahnya mengisahkan perjalanan cinta tragis antara Johan dan Arlisa. Selepas diijabkabulkan mereka menjalani kehidupan yang begitu bahagia kerana masing-masing dipertemukan atas dasar cinta yang mendalam. Namun ajal maut, jodoh dan takdir itu di tangan Tuhan apabila pasangan romantis ini dilanda dugaan terbesar dalam hidup mereka.

Johan terbabit dalam kemalangan hingga menyebabkannya mengalami Selective Amnesia (lupa ingatan) selepas kepalanya terhantuk kuat. Apabila sedar daripada koma, Johan hanya ingat kisah hidupnya hingga tarikh sambutan majlis hari jadinya yang ke-31 yang ketika itu dia belum lagi bertemu isterinya, Arlisa. Kesannya, Johan tidak mengenali Arlisa dan bermulalah konflik antara mereka.

Pelakon
-------

* Adi Putra sebagai Johan
* Nora Danish sebagai Arlisa
* Ahmad Tarmimi Siregar sebagai Mansur
* Azizah Mahzan sebagai Rohaya
* Dian P. Ramlee sebagai Maria
* Alex Yanz sebagai Yusry
* Mon Ryanti sebagai Suraya
* Zalif Sidek sebagai Suami
* Siti Aziz sebagai Isteri
* Diana Amir sebagai Doktor
* Boy Iman sebagai Kawan Johan
* Kamal Faridz sebagai Azim

Lihat juga
----------

* Filem Malaysia tahun 2012

Rujukan
-------

Pautan luar
-----------

* *Aku Terima Nikahnya*  di Pangkalan Data Filem Internet (IMDb)
Susunan manuskrip John Philip Sousa tentang tawaran Richard Wagner *The Flying Dutchman* (halaman 25 daripada 37).
Dalam muzik, sebuah **susunan** ialah penyesuaian muzik daripada gubahan sedia ada. Perbezaan daripada gubahan asal mungkin termasuk penyelarasan semula, parafrasa melodi, orkestrasi atau pembangunan formal. Penyusunan berbeza daripada orkestrasi kerana proses terakhir adalah terhad kepada penugasan nota kepada instrumen untuk persembahan oleh orkestra, pancaragam konsert atau ensembel muzik lain. Menyusun "melibatkan penambahan teknik gubahan, seperti bahan tematik baharu untuk pengenalan, peralihan, atau modulasi, dan pengakhiran. Menyusun ialah seni memberikan kepelbagaian muzik melodi sedia ada". Dalam jazz, susunan hafalan (tidak bertulis) bagi gubahan baharu atau sedia ada dikenali sebagai susunan kepala.

Rujukan
-------

1. ↑  "Arrangement". *Britannica*. Dicapai pada 2020-10-16.
2. ↑  (Corozine 2002, p. 3)
3. ↑  Cook, Richard (2005). *Richard Cook's Jazz Encyclopedia*. London: Penguin Books. m/s. 20. ISBN 978-0-141-02646-6.
Bagi filem Cuba 2001, lihat Nothing More (filem).

Nothing More **ialah sebuah kugiran rock Amerika dari San Antonio, Texas. Ditubuhkan pada tahun 2003, kugiran itu menghabiskan sebahagian besar tahun 2000-an merakam album bebas dan bergelut untuk mengekalkan barisan yang stabil atau menarik minat label rekod. Menjelang penghujung dekad, pemain dram lama kugiran, Jonny Hawkins, memutuskan untuk bertukar menjadi frontman dan vokalis utama kugiran itu, menstabilkan barisan teras kugiran itu bersama-sama ahli lama lain Mark Vollelunga (gitar) dan Daniel Oliver (bes). Mereka membiayai sendiri dan merakam album studio keempat mereka, Nothing More, selama tiga tahun dan menggunakannya untuk mendapatkan perhatian label rekod Eleven Seven Music, yang menandatangani kugiran itu untuk kontrak rekod lima album apabila mendengarnya. Album ini menjadi keluaran terobosan kugiran itu pada tahun 2014, dengan beberapa single carta, termasuk "This is the Time (Ballast)", yang mencapai nombor 1 pada carta Mediabase Active Rock dan nombor 2 pada carta Billboard Mainstream Rock, dan "Mr. MTV", "Jenny" dan "Here's to the Heartache" semuanya berada dalam carta 15 teratas kedua-dua carta.**
**Davichi** (Hangul: 다비치code: ko is deprecated ; RR: **Dabichi**) merupakan kumpulan muzik duo wanita pop balada Korea Selatan yang ditubuhkan pada tahun 2008. Duo ini terdiri daripada vokalis Lee Hae-ri dan Kang Min-kyung. Nama mereka, "Davichi", berasal dari frasa Korea "bersinar atas segalanya" (다 비치).

Duo ini telah mengeluarkan tiga album studio dan enam album mini setakat ini dan ditampilan pada beberapa runut bunyi untuk drama televisyen seperti *Big* (2012),  *Iris II* (2013), *It's Okay, That's Love* (2014), *Descendants of the Sun* (2016) dan *Moon Lovers: Scarlet Heart Ryeo* (2016). Sejak debut mereka dengan single "I Love You Even Though I Hate You", mereka telah mengalami kejayaan komersial yang konsisten, dengan tujuh single nombor satu di Korea. Mereka mempunyai estetika pop yang kurang daripada biasanya mentakrifkan K-pop dan Hallyu, lebih memfokuskan pada balada berkuasa yang dipengaruhi dengan R&B.

Diskografi
----------

### Album studio

* *Amaranth* (2008)
* *Mystic Ballad* (2013)
* *&10* (2018)

### Album mini

* *Davichi in Wonderland* (2009)
* *Innocence* (2010)
* *Love Delight* (2011)
* *6,7* (2014)
* *Davichi Hug* (2015)
* *50 x Half* (2016)
* *Season Note* (2022)

Rujukan
-------

1. ↑  "Davichi". KBS World. Diarkibkan daripada yang asal pada 22 July 2013. Dicapai pada 30 January 2013.
2. ↑  Park, Moises (January 2019). "(2019) "Gracias a la vida": Violeta Went to Heaven and Came Back Wearing a K-Pop Miniskirt". *Studies in Latin American Popular Culture*. doi:10.7560/SLAPC3702. S2CID 201789236. Diarkibkan daripada yang asal pada 2020-06-28. Dicapai pada 2020-06-25.

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Davichi*** |

* Tapak web rasmi
**Sekolah Menengah Kebangsaan (Felda) Bandar Baru Serting** atau nama ringkasnya *SMK (Felda) Bandar Baru Serting*, merupakan sebuah Sekolah menengah kebangsaan yang terletak di Bandar Seri Jempol.

Pada 2009, Sekolah Menengah Kebangsaan (Felda) Bandar Baru Serting memiliki 426 pelajar lelaki dan 409 pelajar perempuan, menjadikan jumlah keseluruhan murid seramai 835 orang. Ia mempunyai seramai 61 orang guru.2009

Sejarah
-------

Sekolah Menengah Kebangsaan (F) Bandar Baru Serting (SMKBBS) terletak dalam daerah Jempol. Bahau ialah bandar yang terhampir dengan jaraknya kira-kira 12km. Sekolah ini dibuka pada 1hb. Disember 1989. Pada peringkat awalnya, sekolah ini telah menumpang di Sekolah Kebangsaan Bandar Baru Serting yang terletak bersebelahan dengan lokasi sekolah sebenar sekarang. Bilangan guru ketika itu hanyalah seramai 13 orang. Manakala jumlah pelajar tingkatan 1 pada tahun pertama persekolahan ialah seramai 193 orang yang diagih-agihkan kepada enam kelas. Sesi persekolahan dijalankan pada sebelah petang.
Pada 1hb. Jun 1990, SMKBBS telah berpindah ke lokasi sekolah sebenar yang terletak di dalam kawasan pembangunan FELDA dengan keluasan kira-kira 16 ekar persegi. Pada awalnya, sekolah hanya mempunyai 3 buah bangunan setinggi 2 tingkat. Disebabkan bilangan pelajar yang semakin bertambah, mulai tahun 1992 SMKBBS telah mengadakan dua sesi persekolahan iaitu pagi dan petang. Sesuai dengan peningkatan jumlah pelajar, infrastruktur sekolah juga telah bertambah dengan pembinaan 3 buah bangunan baru iaitu sebuah bangunan setinggi 3 tingkat dan 2 buah bangunan setinggi 2 tingkat yang telah siap dibina pada pertengahan tahun 1994. Berdasarkan perkembangan fizikal dan pertambahan bilangan pelajar yang pesat, pada 1hb. Mac 1994 SMKBBS telah dinaikkan taraf menjadi sekolah gred A.

Pencapaian
----------

Pada tahun 1999 Sekolah Menengah Kebangsaan Bandar Baru Serting telah terpilih untuk perlaksanaan program Sekolah Bestari Perdana Bertaraf 5 Bintang.

Alamat
------

Sekolah Menengah Kebangsaan (Felda) Bandar Baru Serting
Bandar Seri Jempol
72120, Bandar Seri Jempol
Negeri Sembilan, Malaysia
Telefon = 06-4581849
Fax = 06-4583115

Pautan luar
-----------

* Sekolah Menengah Kebangsaan Bandar Baru Serting

1. ↑  Sekolah Menengah Kebangsaan Bandar Baru Serting
**Laut Utara** ialah laut yang terdapat di Lautan Atlantik. Ia terletak di antara Norway dan Denmark di sebelah timur, United Kingdom (England dan Scotland) di sebelah barat, dan Jerman, Belanda, Belgium dan Perancis di sebelah selatan. 

Sungai-sungai utama yang menyaliri masuk ke Laut Utara termasuklah Sungai Forth (di Edinburgh), Elbe (di Cuxhaven), Weser (di Bremerhaven), Sungai Ems di Emden, di Rhine dan Sungai Meuse (di Rotterdam), Sungai Scheldt (di Flushing), Sungai Thames, dan Sungai Humber (di Hull). 

Terusan Kiel, salah satu laluan air tersibuk di dunia menyambungkan Laut Utara dengan Laut Baltik.

Penamaan
--------

Namanya berasaldaripada hubungan negeri-negeri Frisia. Mereka tinggal di sebelah selatan *Laut Utara*, dan disebelah barat *laut Utara* (*Oostzee*, Laut Baltik), bekas *Laut Selatan* (*Zuiderzee*, sekarang IJsselmeer) dan laut namanya sekarang *Laut Tengah* (*Middelzee*). 

Pada masa silam laut-laut juga disebut sebagai *Oceanum-* atau *Mare Germanicum*, yang bermaksud Lautan Jerman atau laut. Nama ini seringkali digunakan dalam Bahasa Inngeris dan bahasa-bahasa lain bersama-sama dengan nama *Laut Utara*, sehinggalah pada awal kurun ke-18. Semasa akhir kurun ke-19, *Lautan Jerman* amat jarang digunakan bahkan di Jerman sendiri. Dalam Bahasa Denmark Laut Utara juga dinamakan *Vesterhavet* (selain daripada *Nordsøen*), bermakna *Lautan Barat* kerana ia terletak di barat Denmark.

Sejarah
-------

Lantai Laut Utara membentuk dua kawah, kawah yang utama terletak di utara di antara Frisia dan Norfolk. Kawah disebelah selatan jika tidak dipenuhi air maka tidak akan mengalir ke arah Selat Dover terus ke Selat Inggeris.

Banjir yang berlaku pada tahun 1953 menyebabkan 2,000 orang mati di Belanda dan United Kingdom.

Sumber-sumber asli
------------------

Di sini terdapatnya sumber petroleum dan gas asli di bawah dasar lautnya: lihat Minyak Laut Utara.

Lihat juga
----------

* Daftar pulau-pulau
* Daftar pulau-pulau di Denmark
* Daftar pulau-pulau di Jerman
* Daftar pulau-pulau di Belanda
* Daftar pulau-pulau di Norway
* Daftar pulau-pulau di United Kingdom
* Suruhanjaya Laut Utara

Rujukan
-------

* Ringkasan kedudukan geografi dan sebagainya tentang Laut Utara Diarkibkan 2007-07-10 di Wayback Machine

Pautan Luar
-----------

|  |  |
| --- | --- |
|  | Wikimedia Commons mempunyai media berkaitan: ***Laut Utara***. |

* Sejarah dan Etimologi nama-nama Diarkibkan 2004-06-18 di Wayback Machine
* Teori *Silver Pit*
* Carta *Silver Pit* Diarkibkan 2008-12-27 di Wayback Machine
* Muzium Laut Utara Diarkibkan 2007-02-08 di Wayback Machine di Hirtshals, Denmark
* Maklumat pesisir pantai Jerman
* Bio Urlaub Natur Urlaub[de]
* Nordsee Unterkünfte[de]
* 

  


|  |  |
| --- | --- |
| Ikon tunas | Rencana berkaitan geografi ini ialah rencana tunas. Anda boleh membantu Wikipedia dengan mengembangkannya. |

* l
* b
* s
**Muhammad Hazamin bin Harun** yang lebih dikenali sebagai **Hazamin Inteam** merupakan salah seorang daripada anggota kumpulan Inteam bersama-sama tiga anggota yang lain iaitu Syahril Khalid, Hisyam Ahmad dan Abdul Rahim. Beliau telah dilahirkan pada 7 November 1980, menjadikan beliau anggota paling muda dalam kumpulan Inteam. Beliau berasal dari Temerloh, Pahang Darul Makmur.

Pendidikan
----------

Beliau mendapat pendidikan awal di Sekolah Rendah Kebangsaan Jalan Bahagia, Temerloh (1987-1992), sebelum memasuki Sekolah Menengah Agama Al-Wusto, Temerloh (1993-1994). Beliau kemudian memasuki Sekolah Menengah Agama Al-Khairiah, Temerloh (1994-1996), dan kemudiannya Sekolah Menengah Agama Al-Ihsan, Kuantan (1996-1997).

Beliau telah melanjutkan pendidikan peringkat ijazah di Universiti Islam Antarabangsa Malaysia (UIAM) dalam jurusan Kejuruteraan Mekatronik.

Pembabitan solo di samping kerjaya berkumpulan
----------------------------------------------

Beliau bersama Islamic Media Entertainment (IME) turut mengambil inisiatif menerbitkan rakaman album solo pertamanya yang bertujuan membantu para peminatnya menghafal zikir dan doa dengan mudah, ia juga turut diselitkan dengan bacaan al-Quran secara bertarannum dengan penerbitan album Zikir dan Doa - Selepas Solat.

Rujukan
-------

1. ↑  In-Team tekankan mesej ketuhanan[*pautan mati kekal*]
2. ↑  © Ikhwanul In-Team.
3. ↑  Hazamin ajak peminat berzikir[*pautan mati kekal*]

* In-Team tekankan mesej ketuhanan[*pautan mati kekal*]
* Inteam semakin matang[*pautan mati kekal*]
**Hakeem Abdul Olajuwon** (/əˈleɪʒu.ɒn/ ə-LAY-zhoo-on; Yoruba: [olaɟuwɔ̃]; dilahirkan 21 Januari 1963), dijuluki "The Dream", adalah bekas pemain bola keranjang profesional Nigeria-Amerika. Dari tahun 1984 hingga 2002, dia bermain pusat di Persatuan Bola Keranjang Nasional (NBA) untuk Houston Rockets dan, dalam musim terakhirnya, Toronto Raptors. Dia me**Mimpi** Rockets ke kejuaraan NBA berturut-turut pada tahun 1994 dan 1995. Olajuwon dimasukkan ke dalam Naismith Memorial Basketball Hall of Fame pada tahun 2008 dan FIBA Hall of Fame dalam tahun 2016. Dia dianggap sebagai salah satu pusat terbesar, serta salah satu pemain bola keranjang terbesar sepanjang masa.

Lahir di Lagos, Nigeria, Olajuwon telah melakukan perjalanan dari negara asalnya untuk bermain untuk Universiti Houston di bawah ketua jurulatih Guy Lewis. Kerjayanya di kolej untuk Cougars termasuk tiga perjalanan ke Final Four. Olajuwon di cadangkan oleh Houston Rockets dengan pilihan keseluruhan pertama dalam Draft NBA 1984, draf yang terkenal dengan bakatnya yang besar, yang Puma termasuk pemain seperti Michael Jordan, Charles Barkley, dan John Stockton. Dia menggabungkan dengan Ralph Sampson yang berukuran 24 cm untuk membentuk duo yang dijuluki "Twin Towers". Kedua-dua membawa Rockets ke Final NBA 1986, di mana mereka kalah dalam enam perlawanan kepada Boston Celtics. Selepas Sampson ditukar ke Golden State Warriors pada tahun 1988, Olajuwon menjadi pemimpin roket yang tidak terbantahkan. Beliau memimpin liga dalam rebound dua kali (1989, 1990) dan blok tiga kali (1990, 1991, 1993).

==Pengasingan==
**Nurhannah Azra binti Mohd Zakir** (Jawi: نورهننه ازرا بنت محمد ذاكرcode: ms is deprecated ), lebih dikenali sebagai **Hana Azraa**, merupakan seorang ahli perniagaan Malaysia. Beliau merupakan pengasas Hana Skincare. Beliau menarik perhatian orang ramai dan mengundang kontroversi kerana berkhawin dan menjadi isteri kedua kepada PU Abu, yang juga merupakan suami kepada Ain Afini.

Kehidupan awal dan pendidikan
-----------------------------

Nurhannah Azra binti Mohd Zakir dilahirkan di Tasik Darulaman, Jitra, Kedah, Malaysia. Beliau mendapat pendidikan awal di SK Convent Sentul, Kuala Lumpur dan SMK Bandar Baru Darul Aman, Jitra, Kedah. Kemudian, beliau mendapat diploma pengurusan pelancongan di Politeknik Tuanku Syed Sirajudin, Arau, Perlis.

Perniagaan
----------

Hana merupakan usahawan kosmetik. Beliau merupakan pengasas Hana Skincare.

Kontroversi dan isu
-------------------

Kehidupan peribadi
------------------

Hana mendirikan rumah tangga bersama Muhammad Azrin Adnan pada 2015 sebelum bercerai setahun kemudian. Mereka berdua dikurniakan seorang cahaya mata, iaitu anak perempuan yang bernama Afifah Aisyah Muhammad Azrin pada 2016. Pada tahun 2019, beliau berkahwin bersana Pencetus Ummah Abu (PU Abu atau nama penuhnya Muhammad Abu Sufyan Mohd Mokhtar Rozaidi) dan dikurniakan seorang cahaya mata, iaitu Muhammad Uwais Al-Mateen Muhammad Abu Sufyan pada 2020.

Rujukan
-------

1. ↑  Kembali jadi ibu tunggal, Hana Azraa kerja keras tanggung dua cahaya mata - "Nak tak nak, saya kena lalui seorang diri"
2. ↑  Biodata Hana Azraa, Isteri Pendakwah PU Abu
3. ↑  Kembali jadi ibu tunggal, Hana Azraa kerja keras tanggung dua cahaya mata - "Nak tak nak, saya kena lalui seorang diri"
4. ↑  Kongsi video hubungan baik dengan bekas suami di TikTok, Hana Azraa dituduh sengaja tunjuk cerai perkara normal
5. ↑  Ada 2 Anak Tapi Ayah Lain-Lain, Bekas Isteri PU Abu Sudah Ready Jawapan
6. ↑  Hana Azraa Buat U-Turn, Terima Semula PU Abu Dalam Hidup? -‘Bismillah…’
Di dalam nama orang Melayu, tiada nama keluarga. Nama *Mahmood* merupakan nama bapa, dan orang berkenaan harus dirujuk oleh nama yang diberikan, *Mohamed Sanusi*.
Haji **Mohamed Sanusi Mahmood** (27 September 1909 – 8 Oktober 1995) ialah seorang ulama dari Singapura. Beliau ialah Mufti Negara Singapura pertama.

Kehidupan
---------

Sanusi ialah seorang daripada beberapa orang ulama yang mempunyai penguasaan dalam bahasa Melayu, Arab dan Inggeris pada zamannya. Dari 1922 hingga 1931, beliau menghadiri Sekolah Tautan Victoria dan kemudian ke Institusi Raffles. Pada 1929, disebabkan keputusannya yang cemerlang dalam peperiksaan Senior Cambridge, beliau dibenarkan untuk lompat dua darjah. Sanusi belajar Islam dan bahasa Arab daripada datuknya, Syeikh Abdurrahman Siddiq Al Banjari, Mufti Inderagiri, di Safat, Sumatera, Indonesia dari 1931 hingga 1932.

Pulang dari Singapura, beliau mengambil pengajian agama secara peribadi dengan Haji Abdul Hamid Lingga, menetap di rumahnya di Geylang Serai selama lima bulan.

Pada 1933 beliau mengembara ke Mekah dan belajar di Masjid al-Haram dan daripada beberapa orang ulama Melayu dan Turki yang dikenali di rumah mereka di sana. Pada 1936, selepas tiga tahun di Mekah, pada usia 25 tahun, beliau diterima untuk belajar di Universiti al-Azhar, Kaherah, Mesir di mana beliau berjaya memperoleh ijazah Al-Ahliyah (sarjana muda) dan ijazah Al-‘Alamiyah (sarjana).

Beliau ialan orang Singapura pertama yang mencapai peringkat Al-Alamiyah dari Universiti al-Azhar di Kaherah, Mesir.

Pada 1968, Sanusi dilantik sebagai Mufti Negara Singapura pertama yang juga Presiden Mahkamah Syariah, memegang kedua-duanya serentak. Pada 1972, beliau meletak jawatan Mufti.

Beliau menulis banyak, antaranya "Kamus Istilah Islamiah Sanusi", "Taman Mu'minin" dan "Mengenal Islam dan Hubungannya Dengan Sains & Teknologi".

Kematian
--------

Beliau meinggal dunia pada Ahad, 8 Oktober 1995 pada usia 86 tahun, meninggalkan enam anak lelaki dan dua anak perempuan.

Lihat juga
----------

* Orang Melayu di Singapura

Rujukan
-------

1. 1 2 3 4  "Mohamed Sanusi bin Mahmood | Singapore's Past Ulama" (dalam bahasa Inggeris). 2012-02-12. Dicapai pada 2023-12-10.
2. 1 2  "Mufti Pertama Singapura Ternyata Keturunan Urang Banjar". *Berita Banjarmasin | Situs Berita Data & Referensi Warga Banjarmasin*. Dicapai pada 2023-12-10.
3. ↑  "Sambutan Maulidurasul Di Singapura Pada Zaman Dahulu". *Nurfeed.com* (dalam bahasa Inggeris). 2021-10-17. Dicapai pada 2023-12-10.

* Sanusi tipped as Mufti
* Mufti Mohamed Sanusi bin Mahmood
Tan Sri **Sheikh Ahmad bin Mohd Hashim** menjadi Menteri Besar Perlis ke-4 (1959-1972) dan pertama selepas Malaysia merdeka .Beliau menyandang jawatan itu dari 1 Mei 1959 hingga 31 Disember 1971. Ketika itu Perikatan/UMNO menyapu bersih semua kerusi yang dipertandingkan di Perlis dalam Pilihan raya umum Tanah Melayu 1959. Beliau menjadi Menteri Besar hingga usia 75 tahun.

Latar belakang
--------------

Sheikh Ahmad bin Mohd. Hashim lahir pada 26 Disember 1896 di Pulau Pinang. Beliau bersekolah di Victoria Institution, Kuala Lumpur dan lulus Senior Cambridge.Kerjaya beliau sebagai kerani di pejabat Kerajaan Negeri Perlis selama 38 tahun. Seterusnya pegawai Jabatan Kastam dan Pegawai Kewangan Negeri Perlis .

Sejak 1946 beliau aktif dalam politik UMNO di Perlis dan menjadi pengasas UMNO di Perlis.Beliau dilantik sebagai Ahli Majlis Perundangan Persekutuan (1948-1959), Pengerusi Dewan Bahasa dan Pustaka dan Pengerusi Penasihat Lembaga dan Urusan Tabung Haji. Pengalamannya sebagai pegawai kewangan, kerajaan melantik beliau sebagai pengerusi Bank Rakyat yang pertama.

Perdana Menteri Malaysia Tunku Abdul Rahman melantik beliau sebagai Menteri Besar Perlis selepas pilihan raya 1959.

Keluarga
--------

Anaknya Mohd Radzi Sheikh Ahmad menjadi ahli parlimen Kangar (1982-2008) dan dilantik menjadi Menteri Dalam Negeri (2006-2008)dan lain-lain jawatan. Dalam UMNO , menjadi Setiausaha Agung .

Kenang jasa
-----------

Stadium Dato Sheikh Ahmad di Jalan Kolam, Kangar dinamakan sempena namanya kerana dibina semasa beliau menjadi Menteri Besar. Stadium ini berhampiran dengan Sungai Perlis dan Hospital Kangar. Pingat dan anugerah yang diterimanya ialah PMP, PMN, PJK, JP.

Masjid Ahmad Padang Besar juga dinamakan sempena namanya.

Selain itu, SMK Dato' Sheikh Ahmad, Arau dan Kampung Dato' Sheikh Ahmad, Beseri turut mengabadikan nama beliau.

Rujukan
-------

1. ↑  Old-timer Radzi ready to let go
2. ↑  Old-timer Radzi ready to let go
3. ↑  List of Former Chief Minister

|
|  |
| Didahului oleh**Raja Ahmad** | **Menteri Besar Perlis**1959-1971 | Diikuti oleh:**Jaafar Hassan** |

| * l
* b
* s
Menteri Besar Perlis |
| --- |
| 
1. Raja Ahmad Raja Endut (1948-1957)
2. Mohd Razali Mohamed Ali Wasi (1957-1959)
3. Sheikh Ahmad Mohd Hashim (1959-1971)
4. Jaafar Hassan (1972-1981)
5. Ali Ahmad (1981-1986)
6. Abdul Hamid Pawanteh (1986-1995)
7. Shahidan Kassim (1995-2008)
8. Md Isa Sabu (2008-2013)
9. Azlan Man (2013-2022)
10. Mohd Shukri Ramli (2022-kini)

 |
Jangan dikelirukan dengan Buddha.

Dalam mitologi Hindu, **Buda** (Bahasa Sangsakerta: बुध ***Budha***, Jawa: ꦧꦸꦢcode: jv is deprecated , translit. **Buda**, Bahasa Thai: พุธ *Pút*) adalah dewa barang dagangan dan pelindung para pedagang kononnya anak kepada dewa Cendera, dia juga dikatakan berkait dengan dewa Wisnu.

Dia setaraf dengan Hermes dalam mitologi Yunani dan Mercurius dalam mitologi Rom, malah orang Hindu turut mengaitkannya dengan Utarid sepertimana diketahui tamadun-tamadun demikian.

Penceritaan
-----------

Diceritakan dalam kitab *Purana* diceritakan bahawa Cendera telah menculik Tara, isteri Respati; Cendera dan Tara saling jatuh cinta dan berselingkuh sampai melahirkan Buda, kecurangan ini mencetuskan peperangan antara Respati dan pasukan dewanya menentang Cendera yang dibantu oleh Sukracarya dan balatentera raksasanya. Peperangan tersebut dikenal sebagai *Tarakamaya Sanggrama*.

Buda jatuh cinta kepada Ila, puteri Manu. Mereka akhirnya berkawhin dan mempunyai anak diberi nama Pururawa: Pururawa mempunyai anak bernama Ayu, bercucukan Nahusa bercicitkan Yayati. Yayati pula mempunyai anak bernama Puru yang menjadi raja asal para Pandawa dan Korawa yang termahsyur dalam hikayat *Mahabharata*.

Rujukan
-------

1. ↑  en Roorda, Gericke (1901). "buda". *Javaansch-Nederlandsch Handwoordenboek*. 32: Ba-BaTa. E. J. Brill: Leiden, Belanda. m/s. 2: 694 – melalui Sastra Jawa kelolaan Yayasan Sastra Lestari. 1. KW. zva. budi, Wk. buddha, of buddhawara, Woensdag. (Skr. Budha, de planeet Mercurius; [buda]wâra, weekdag)
2. 1 2  Mahoney, Terry (2013). *Mercury*. Springer Science. m/s. 2. ISBN 978-1-4614-7951-2 – melalui Google Books.
3. ↑  Dalal, Roshen (2010). *Hinduism: An alphabetical guide*. Penguin Books India. m/s. 88. ISBN 978-0-14-341421-6.

Templat:Nawagraha Templat:Hindu Dewa

|  |  |
| --- | --- |
| Ikon tunas | Rencana berkaitan agama Hindu ini ialah rencana tunas. Anda boleh membantu Wikipedia dengan mengembangkannya. |

* l
* b
* s
**Volumes** (kadangkala digayakan sebagai **VOLUMES**) ialah sebuah kugiran metalcore progresif Amerika yang ditubuhkan di Los Angeles, California pada tahun 2009. Kugiran mereka kini terdiri daripada pemain bes Raad Soudani, vokalis Michael Barr dan Myke Terry, dan pemain dram Nick Ursich. Sepanjang sejarah mereka, pemain bes Raad Soudani kekal sebagai satu-satunya ahli tetap. Mereka kini menandatangani kontrak dengan Fearless Records dan telah mengeluarkan empat album studio: *Via* (2011), *No Sleep* (2014), *Different Animals* (2017) dan *Happier?* (2021). Mereka juga telah mengeluarkan tiga EP: *The Concept of Dreaming* (2010), *Coming Clean* (2019) dan *Bend(ed)* (2022).

Sejarah
-------

### Pembentukan, *The Concept of Dreaming* dan *Via* (2009–2013)

Kugiran mereka diasaskan pada Januari 2009, oleh Daniel Braunstein, dan Diego Farias. Pada asalnya, kedua-duanya merancang untuk menjadi projek studio sahaja sehingga mereka menegaskan mereka membentuk kumpulan penuh apabila mendengar rakaman demo pertama, iaitu trek 30 saat yang terdiri daripada hanya sepatah dua riff. Kedua-duanya mula mencari pemuzik yang berfikiran sama di kawasan itu untuk meneruskan muzik berpengaruhan heavy metal, hip hop, jazz dan klasik mereka, dan akan terus mengembangkan barisan kumpulan itu. Pada asalnya mereka berhasrat untuk mempunyai seorang vokalis sahaja. Selepas melengkapkan barisan mereka, mereka mula mengerjakan EP sulung mereka, *The Concept of Dreaming*, dengan tarikh tayangan yang dijangkakan pada Disember 2009. Tetapi penerbitan terhenti apabila pemain gitar Daniel Braunstein memutuskan untuk meninggalkan kumpulan itu kerana kekangan masa dengan universiti. Dia tidak lama kemudian digantikan oleh gitaris Daniel Schwartz, dan kumpulan itu dapat terus bekerja pada EP mereka.

Pada 29 September 2009, mereka telah dilamari kepada Mediaskare Records, dengan vokalis Gus Farias menyatakan bahawa kumpulan itu "..stoked untuk mengumumkan bahawa kami telah menandatangani kontrak dengan Mediaskare Records, menyertai pasukan yang hebat dan senarai kumpulan yang kami harapkan". Bersama-sama dengan pengumuman ditandatangani, kumpulan itu juga mendedahkan bahawa EP mereka yang ditangguhkan, "The Concept of Dreaming" akan dikeluarkan pada 16 November 2010.

Rujukan
-------

1. ↑  Interview with Volumes on welikeitheavy.com, zugegriffen am 4. April 2013.
2. ↑  "Volumes | Biography & History". *AllMusic*.
3. ↑  "Volumes hometown, lineup, biography". *Last.fm*.
4. ↑  "Volumes Interview – Metal Core News". *Metalcorenews.com*.
5. ↑  Volumes verkünden Wechsel im Line-up auf got-djent.com, zugegriffen am 4. April 2013.
6. ↑  Blog-Update zum Plattenvertrag und zur Debüt-EP auf myspace.com, zugegriffen am 4. April 2013.
7. ↑  "VOLUMES Signs With MEDIASKARE RECORDS". *Blabbermouth.net*. November 1, 2010.
8. ↑  "Mediaskare Records signs Volumes". *Lambgoat.com*.
**Dayang kehormatan** (Inggeris: maid of honour; Denmark: *Hoffrøken*; Perancis: *demoiselle d'honneur* atau *fille d'honneur*; Jerman: *Hoffräulein*; Rusia: *hofdevitsa* atau *freïlina*; Spanyol: *meninas*; Swedia: *hovfröken*) adalah sebuah istilah bagi para hadirin junior dari seorang ratu dalam rumah tangga kerajaan. Jabatan tersebut merupakan lebih rendah dari lady-in-waiting. Gelar dan jabatan setara dulunya dipakai di kebanyakan pemerintahan kerajaan Eropah.

Peran
-----

Biasanya, seorang pemangku ratu memiliki lapan dayang kehormatan, sementara ratu permaisuri memiliki empat. Namun, Ratu Anne Boleyn memiliki lebih dari 60 orang.

Dayang kehormatan adalah seorang lajang, menandakan bahwa ia belum menikah, dan biasanya berusia muda. Dayang kehormatan umumnya berusia enam belas tahun atau lebih tua dari itu, meskipun Lady Jane Grey, yang bertugas sebagai dayang kehormatan untuk Ratu Catherine Parr pada sekitar tahun 1546–48, saat Jane baru berusia sekitar sepuluh sampai dua belas tahun. Di bawah kepemimpinan Mary I dan Elizabeth I, dayang-dayang kehormatan di pemerintahan adalah sebuah jenis dari penyelesaian sekolah, dengan harapan membuat rumah tangga yang baik. Elizabeth Knollys menjadi dayang kerajaan pada usia sembilan tahun.

Beberapa dayang kehormatan dibayar, sementara yang lainnya tidak. Pada abad ke-19 dan ke-20, istilah *maid of honour in waiting* was terkadang dipakai.

Ibu suri sering kali juga memiliki dayang kehormatan. Contohnya, pada 1912, Ivy Gordon-Lennox diangkat menjadi dayang kehormatan untuk Ratu Alexandra.

Pada 1912, Raja George V memberikan gelar Yang Terhormat kepada para dayang kehormatan, dengan kedudukan di bawah putri-putri baron.

Saat petabalan, Ratu Elizabeth II memiliki dayang-dayang kehormatan yang hadir untuknya sepanjang upacara, khususnya mengiringi kereta jubahnya. Ratu tersebut memiliki enam dayang kehormatan:

* Puan Moyra Hamilton, puteri James Hamilton, 4th Duke of Abercorn;
* Puan Anne Coke, puteri Thomas Coke, 5th Earl of Leicester;
* Puan Jane Vane-Tempest-Stewart, puteri Robin Vane-Tempest-Stewart, 8th Marquess of Londonderry;
* Puan Mary Baillie-Hamilton, puteri George Baillie-Hamilton, 12th Earl of Haddington;
* Lady Jane Heathcote-Drummond-Willoughby, puteri James Heathcote-Drummond-Willoughby, 3rd Earl of Ancaster; and
* Puan Rosemary Spencer-Churchill, puteri John Spencer-Churchill, 10th Duke of Marlborough.

Rujukan
-------

1. ↑  "No. 28570". *The London Gazette*. 9 January 1912. m/s. 209.:"Marlborough House, 1st January, 1912. Queen Alexandra has been graciously pleased to appoint Miss Ivy Gordon-Lennox to be one of the Maids of Honour to Her Majesty in the room of the Honourable Blanche Lascelles, resigned."
2. ↑  "No. 28661". *The London Gazette*. 8 November 1912. m/s. 8201.
3. ↑  The Pippas of their day!, Daily Mail, retrieved 6 February 2015
Sebuah **kuripan** (juga dikenali sebagai **tanah kuripan**) atau **fief** merupakan unsur utama dalam kontrak zaman pertengahan berdasarkan undang-undang feudal. Ia terdiri daripada satu bentuk pegangan harta atau hak lain yang diberikan oleh tuan besar kepada vassal, yang memegangnya secara setia atau "sebagai bayaran" sebagai balasan kepada bentuk kesetiaan feudal, perkhidmatan dan/atau pembayaran. Yuran selalunya adalah tanah, hasil tanah atau harta tanah yang menghasilkan hasil seperti kincir air, yang dipegang dalam pegangan tanah feudal: ini biasanya dikenali sebagai fiefs atau fiefdoms. Walau bagaimanapun, bukan sahaja tanah tetapi apa-apa yang bernilai boleh dipegang dalam bayaran, termasuk pejabat kerajaan, hak eksploitasi seperti memburu, menangkap ikan atau menebang pokok, monopoli dalam perdagangan, sewa wang dan ladang cukai. Tidak pernah wujud sistem feudal standard, dan tidak wujud hanya satu jenis fief. Sepanjang zaman, bergantung kepada rantau ini, terdapat pelbagai jenis adat yang menggunakan prinsip undang-undang asas yang sama dalam banyak pelbagaian.

Nota
----

1. ↑  "Penakrifan istilah "tanah kuripan"". *www.prpm.dbp.gov.my*. Dicapai pada 2024-02-20.
2. 1 2  "fief | Definition, Size, & Examples". *Encyclopedia Britannica* (dalam bahasa Inggeris). Dicapai pada 2021-04-03.
3. ↑  Elizabeth A.R. Brown. "Feudalism". *Encyclopedia Britannica*. Encyclopædia Britannica, Inc. Dicapai pada 2022-11-10.
4. ↑  Reynolds, Susan  (Wikipedia article Susan Reynolds) (1994). *Fiefs and Vassals: The Medieval Evidence Reinterpreted*. Oxford, UK: Oxford University Press.
1973 Chevrolet Vega GT Hatchback Coupe
**Kereta subpadat**, juga dikenali sebagai **kereta segmen B**, merupakan istilah bagi menerangkan saiz kereta yang lebih kecil daripada kereta padat, biasanya dengan panjang tidak melebihi 165 inci (4,191 mm), tetapi lebih besar daripada kereta mikro. Menurut Agensi Perlindungan Alam Sekitar Amerika Syarikat (EPA), sesebuah kereta penumpang boleh diklasifikasikan sebagai sebuah kereta subpadat sekiranya ruang dalamannya ialah antara 85 cubic feet (2,407 L) hingga 99 ka3 (2,803 L). 

Sementara istilah "kereta subpadat" digunakan di Amerika Utara dan kebanyakan negara lain, negara-negara Eropah pula mengklasifikasikan kereta subpadat sebagai sama ada kereta supermini ataupun kereta bandar raya (seperti yang dijelaskan dalam Euro NCAP) di Eropah.

Galeri
------

* 1981 Ford Fiesta Mark I1981 Ford Fiesta Mark I
* Opel Corsa (generasi pertama)Opel Corsa (generasi pertama)
* Ford FiestaFord Fiesta
* Opel Corsa DOpel Corsa D

Lihat juga
----------

* Pengkelasan kereta
* Kereta padat
* Supermini

Pautan luar
-----------

* Definisi pengkelasan saiz kereta rasmi kerajaan AS
* Carta perbandingan kereta subpadat (dan kereta bersaiz lain) mengikut syarikat Diarkibkan 2010-08-30 di Wayback Machine

|  |  |
| --- | --- |
| Ikon tunas | Rencana berkenaan kereta ini ialah rencana tunas. Anda boleh membantu Wikipedia dengan mengembangkannya. |

* l
* b
* s
***Fobia Malam Pertama*** merupakan sebuah filem komedi romantik Malaysia 2014 mantik yang diarahkan oleh Murali Abdullah dan dibintangi oleh Julia Perez, Azad Jasmin, Shafnida Shyuhaimi. Filem ini merupakan sebuah filem bercorak Komedi / Romantik. Filem ini telah ditayangkan kepada umum pada 13 Mac 2014.

Filem ini mula ditayangkan pada 13 Mac 2014 dan penerbitannya olah Nusantara Seri Karya (NSK) Sdn. Bhd sementara pengedarannya diuruskan oleh TGV Pictures. Filem ini ditayangkan menggunakan bahasa Melayu

Sinopsis
--------

Fobia Malam Pertama menceritakan tentang Zaty, pelajar sebuah kolej tempatan di Pulau Pinang yang fobia untuk bercinta.

Dia percaya dia akan mati ketika melahirkan anak akibat sumpahan terhadap keluarganya selepas moyang Zaty pernah membuat perjanjian dengan saka.

Mengikut kepercayaan keluarganya, saka berkenaan akan `mengambil nyawa' ahli keluarga wanita sebaik saja mereka melahirkan anak pertama. Ia akan berlaku selama tujuh keturunan. Sebelum itu, moyang, nenek dan juga ibu Zaty meninggal dunia ketika melahirkan anak sulung masing-masing.

Disebabkan masalah pelik itu, ayah Zaty kerap menghantar anak perempuannya itu berjumpa dengan pakar sakit jiwa untuk mendapatkan rawatan.

Zaty juga ada teman lelaki, Karim yang mencintainya dan meluahkan hasrat ingin memperisterikan wanita itu namun ditolak.

Sementara itu, Asraf pelajar di kolej sama baru pulang ke Malaysia selepas beberapa tahun berada di Indonesia.

Ayahnya, Haji Kamaruddin pula ingin melihat dia berkahwin dengan seorang dara.

Walaupun Asraf kurang bersetuju dengan syarat ayahnya itu, dia tidak pula membantah. Suatu hari, rakan baiknya di kolej, Angah membuat hipnotis ke atas Zaty dan mendapat tahu gadis itu masih lagi dara.

Lalu, Asraf yang sudah ada teman wanita Indonesia bernama Maria cuba memikat Zaty. Hidup Maria yang sosial menyebabkan Asraf tidak menyukainya apatah lagi untuk dijadikan isteri.

Pada satu hari, Karim meninggal akibat kemalangan dan Zaty diburu rasa bersalah kerana tidak memberi peluang kepada lelaki itu.

Disebabkan itu, Zaty menjadi murung dan pada masa ini Asraf mengambil kesempatan untuk melamar wanita itu.

Zaty bersetuju namun selepas berkahwin dia cuba mengelak untuk mendampingi Asraf hingga memberikan suaminya minum ubat bagi melemah syahwat. Namun tidak lama selepas itu, Zaty tetap mengandung lalu dia menjadi fobia untuk melahirkan anak.

Pelakon
-------

Para pelakon yang berlakon di dalam filem ini termasuk Azad Jasmin, Shafnida Syuhaimi, Julia Perez, Razali Hussain, Faizal Hussein, Zarina Zainoordin, Khairil Anuar, dan ramai lagi.

Penerbitan
----------

*Filem Filem Fobia Malam Pertama* ini dihasilkan oleh Nusantara Seri Karya (NSK) Sdn. Bhd dan diedarkan oleh TGV Pictures.

Keluaran dan sambutan
---------------------

Filem ini dikelaskan sebagai 18 , untuk 18 tahun ke atas sahaja. (Unsur-unsur ganas, seram, seks, politik, agama dan kebudayaan)

### Tayangan

### Ulasan

Runut bunyi
-----------

Anugerah
--------

Rujukan
-------

1. ↑  Filem Filem Fobia Malam Pertama

Pautan luar
-----------

* ‘Fobia Malam Pertama’
**Kembara Mahkota Johor** (singkatan: **KMJ**) ialah siri program menjelajah negeri Johor Darul Takzim yang dicetuskan oleh Tunku Mahkota Johor. Tunku Ibrahim Ismail (kini, Sultan Ibrahim), bermula tahun 2001. Program ini kekal diteruskan selepas Baginda menaiki takhta kesultanan. 

Dalam kembara ini, Baginda menggunakan motosikal berkuasa tinggi, kereta pacuan empat roda, dan kereta api, malah bot bagi penjelajahan ke pulau-pulau sekitar Johor.

Cetusan
-------

Program KMJ dicetuskan oleh Tunku Ibrahim Ismail ketika menjadi Tunku Mahkota Johor dengan galakan ayahandanya, Sultan Iskandar untuk melawat seluruh negeri Johor bagi mendampingi rakyat jelata.

Pencapaian
----------

Dalam Kembara siri ke-12 pada 2010, Sultan Ibrahim mendapat pengiktirafan Buku Rekod Malaysia sebagai Sultan pertama memandu kereta api secara rasmi. Baginda turut dikurniakan lesen memandu kereta api pada majlis yang telah diadakan di Stesen Keretapi Gemas. Baginda singgah di Stesen Keretapi Kulaijaya, Kluang dan Chamek.

Lihat juga
----------

* Kembara Kenali Borneo

Rujukan
-------

1. ↑  "Sultan Johor Mula KMJ 2010 Dengan Pandu Kereta Api - Semasa | mStar". *www.mstar.com.my* (dalam bahasa Inggeris). 2010-06-26. Dicapai pada 2023-11-13.
2. ↑  "KEMBARA MAHKOTA JOHOR: RAJA DAN RAKYAT BERPISAH TIADA – MEDIA DIGITAL JOHOR". 2023-10-27. Dicapai pada 2023-11-13.
3. ↑  "Sultan Johor Mula KMJ 2010 Dengan Pandu Kereta Api - Semasa | mStar". *www.mstar.com.my* (dalam bahasa Inggeris). 2010-06-26. Dicapai pada 2023-11-13.
Golden Gate
Golden Gate, pandangan selatan ke arah San Francisco. Teluk San Francisco berada di sebelah kiri manakala Lautan Pasifik di sebelah kanan.

  

**Golden Gate** adalah sebuah selat yang menghubungkan Teluk San Francisco ke Lautan Pasifik. Sebuah jambatan yang dikenali sebagai Jambatan Golden Gate telah dibina merentasi selat ini pada tahun 1930-an. Selat yang sedalam beberapa kaki ini terbentuk disebabkan oleh ombak besar dan arus kuat berpunca daripada Sungai Sacramento dan Sungai San Joaquin.

Sebelum kedatangan orang Eropah pada abad ke-18, kawasan di sekitar selat dan teluk ini diduduki oleh orang Ohlone. Penemuan selat ini dan teluknya oleh penjelajah awal Eropah adalah tidak mudah, kemungkinan kerana kabus musim panas yang berpanjangan wujud di selat ini. Kewujudan selat ini tidak tercatat dalam perjalanan Juan Rodriguez Cavrillo atau pun Francis Drake, keduanya telah menjelajahi pesisir pantai berdekatan pada abad ke-16 dalam mencari Laluan Barat Laut. Selat ini juga tidak tercatat dalam pengamatan oleh beberapa penjelajah Sepanyol yang kembali dari Filipina dan berlabuh di Teluk Drakes yang berdekatan.

Penemuan pertama selat ini tercatat hampir 200 tahun kemudian apabila pada 1769, Sersan Jose Ortega melaporkan tidak dapat meneruskan pelayaran disebabkan selat ini.

Rujukan
-------

Pautan luar
-----------

* National Park Service: Discovery of the Golden Gate Diarkibkan 2004-08-04 di Wayback Machine
* Golden Gate 360 Image (QTVR)
* Golden Gate 360 Image (Java)
* Digitally Restored Panoramic Composited View of The Golden Gate, Fort Point, and San Francisco Bay as seen from "Land's End" near Sutro Heights, c. 1895.